Pandur II

Pandur II — аўстрыйская шматмэтавая колавая баявая браняваная машына. Распрацавана і вырабляецца кампаніяй General Dynamics European Land Systems-Steyr GmbH.

 Гісторыя 
З’яўляецца працягам мадэляў Pandur, распрацоўкай якіх займалася адна з найбуйнейшых аўстрыйскіх кампаній Steyr-Daimler-Puch, якая ўвайшла ў 2001 годзе ў кампанію General Dynamics European Land Systems-Steyr GmbH. Як і іншыя машыны кампаніі Steyr-Daimler-Puch, распрацаваны для правядзення баявых аперацый як у раўніннай і пустыннай, так і ў гарыстай мясцовасці. Таксама бранявік здольны пераадольваць водныя перашкоды.

Серыйная вытворчасць пачата ў 2003 годзе. Выпускаецца ў мадыфікацыях з колавай формулай 8х8 і 6х6. Машыны пактычна цалкам уніфікаваныя (на 90%).

Прынятая на ўзбраенне ў Аўстрыі, Партугаліі і Чэхіі. Для УС Партугаліі выпускаецца па ліцэнзіі партугальскай кампаніяй Fabrequipa. Таксама збіраецца па ліцэнзіі ў Чэхіі.

 Апісанне 
Бранявы корпус машыны атрыманы зваркай са сталёвай броні высокай цвёрдасці.

Узбраенне можа быць наступным:
 Баявы модуль RCWS-30 вытворчасці ізраільскай кампаніі Rafael з 30-мм аўтаматычнай гарматай Mk44, спаранымі пускавымі ўстаноўкамі СТРК Spike і 7,62-мм кулямётам FN MAG.
 Двухмесная вежа General Dynamics Land Systems з 30-мм аўтаматычнай гарматай Mauser і 7,62-мм кулямётам.
 На машыне з колавай базай 8х8 можа быць устаноўлена 105-мм гармата (на Pandur II 6х6 – 90 мм)

Pandur II прыводзіцца ў рух дызелем Cummins ISLe HPCR, звязаным з аўтаматычнай 6-ступеністай трансмісіяй ZF 6HP 602C і двухступенчатай размеркавальнай каробкай.

 Крыніцы 

 Літаратура 


 Спасылкі 
 Pandur II на сайце army-guide.com

Катэгорыя:Бронетранспарцёры